section_heading: Sigurnost SNMPv3 protokola
paragraph_text: SNMPv3 protokol osigurava, osim sigurnosnih razina, i sigurnosne modele. Sigurnosni model je autentikacijski proces koji postoji kako za korisnika (user) tako i za grupu (group) u kojoj se korisnik nalazi. Sigurnosna razina je dozvoljena razina sigurnosti unutar sigurnosnog modela, odnosno tip sigurnosnog algoritma koji je dozvoljen u SNMP paketu. Kombinacija sigurnosnog modela i sigurnosne razine određuje koji se sigurnosni proces koristi kod manipulacije sa SNMP paketom.